
ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

Α3. (μονάδες 25) 
	ΕΠΙΣΗΜΑΝΣΕΙΣ
Θετικά αξιολογούνται: 
· Ένας πετυχημένος, περιεκτικός και ελκυστικός τίτλος. 
· Αφόρμηση από την επικαιρότητα στον πρόλογο ή ακόμη και αναφορά στο αρχικό κείμενο.
· Η κατάλληλη τεκμηρίωση (γιατί όσα αναφέρουν συνιστούν ευκαιρίες ή εμπόδια για την επαγγελματική αποκατάσταση των νέων). 
· Η αναφορική/κυριολεκτική λειτουργία της γλώσσας, το ουδέτερο ύφος λόγου.
Αρνητικά αξιολογούνται: 
· Η απουσία τίτλου ή ένας μακροσκελής ή ασαφής τίτλος.
· Ένας γενικόλογος πρόλογος. 
· Η πληθώρα παραδειγμάτων και η έλλειψη τεκμηρίωσης.
· Το προσωπικό, εξομολογητικό ύφος λόγου.



Ενδεικτικοί άξονες της απάντησης:
I. Η διατύπωση επιτρέπει την προσωπική τοποθέτηση του μαθητή απέναντι στην τεχνολογία, ειδικά στο β’ μέρος.
Ωστόσο, αν θεωρούν την τεχνολογία ως ευκαιρία θα μπορούσαν να αναφέρουν, μεταξύ άλλων ότι:
· οι νέες τεχνολογικές εξελίξεις προσφέρουν περιθώρια για την εξεύρεση επαγγελμάτων, σε τομείς άγνωστους στο παρελθόν (μπορούν να αντληθούν στοιχεία και από το κείμενο),
· μπορούν να λειτουργήσουν αυτόνομα και να γίνουν οι εργοδότες των εαυτών τους, ασχολούμενοι με την εφεύρεση νέων δυνατοτήτων των τεχνολογιών (ως υλικά και ως λειτουργικά συστήματα),
· ανάπτυξη δημιουργικότητας, ακόμη και νέες μορφές τέχνης τεχνολογικά/ηλεκτρονικά διαμεσολαβημένες,
· απαγκίστρωση από παλαιότερες εργασιακές μορφές και πρότυπα και διερεύνηση των νέων επιλογών.
 Αν θεωρούν ότι η τεχνολογία αποτελεί εμπόδιο, θα μπορούσαν να αναφέρουν, μεταξύ άλλων:
· την απαξίωση παραδοσιακών επαγγελματικών επιλογών, με τις οποίες συνδέεται -σε μεγάλο βαθμό- η παρεχόμενη εκπαίδευση,
· την αύξηση του αυτοματισμού, με την οποία καταργούνται θέσεις εργασίας,
· τις απαιτήσεις υψηλών γνώσεων και εξειδίκευσης που δεν είναι εφικτές σε μεγάλο ποσοστό του μαθητικού πληθυσμού,
· την απουσία σύγχρονης, με τις εξελίξεις, εκπαίδευσης σε υλικοτεχνικό και γνωστικό επίπεδο.

1. Θέμα αναγνωστικής ανταπόκρισης

Ενδεικτικοί άξονες της απάντησης 
Η Ναζία σκέφτεται το επάγγελμά της:
· αρχικά, στερεοτυπικά «πριγκίπισσα» (πολλά μικρά κορίτσια ονειρεύονται να ζήσουν σε παραμύθι/με επιτήρηση-προσοχή),
· αργότερα περισσότερο χειραφετητικά (επηρεάζεται από τη μητέρα του Γκιγιέ και επιθυμεί ταξίδια – ομορφιά – ελευθερία.
· Είναι δύσκολο να πραγματοποιηθούν οι φιλοδοξίες -εκτός αν κάνει μία προσωπική/πολιτισμική επανάσταση- γιατί είναι ήδη το μέλλον της προκαθορισμένο (είναι αρραβωνιασμένη).
ή
1. Θέμα δημιουργικής γραφής

Ενδεικτικοί άξονες της απάντησης
· Κειμενικό είδος: επιστολή. 
· Επιστολή: τόπος, χρόνος, προσφώνηση, αποφώνηση.
· Συντάκτης/συντάκτρια: Ο Γκιγιέ.
· Αποδέκτης/αποδέκτρια: Η μητέρα του που είναι μακριά, λόγω της εργασίας της.
· Ύφος λόγου: Εξαιρετικά οικείο, εξομολογητικός  τόνος.
· Γλώσσα: Απλή, καθημερινή.
· Σκοπός για τον οποίο γράφεται το κείμενο: να ενημερώσει τη μητέρα του για την συζήτηση που είχε με την Ναζία. 
· Ο μαθητής αναμένεται να μεταγράψει τα κύρια στοιχεία του κειμένου, ειδικότερα την επαγγελματική μεταστροφή της Ναζία και να τονίσει ότι η μητέρα αποτέλεσε την πηγή έμπνευσης για αυτήν την αλλαγή.
· Μπορεί να αναφερθεί και το γεγονός του αρραβώνα.
· Στο τέλος αναμένεται να ζητηθεί η συμβουλή/συνδρομή της μητέρας, ώστε να πραγματοποιήσει η Ναζία το όνειρό της.



